আব্দুস সাত্তার মুক্তা: শহরের হোটেল বাজার এলাকার মৃত আবুল কালামের ৭ সন্তানের বড় ছেলে আব্দুস সাত্তার মুক্তা ছাত্রদলের রাজনীতি করে উঠে এসেছেন। পরে যুবদল হয়ে এখন ওয়ার্ড বিএনপির সাধারণ সম্পাদকের দায়িত্ব পালন করছেন। বিএনপির সমর্থন নিয়ে এবারের নির্বাচনে কাউন্সিলর পদে প্রার্থী হয়েছেন। ব্রিজ প্রতীক নিয়ে মানুষের দারে দারে ঘুরছেন। তার নিজস্ব কিছু ভোট ব্যাংক থাকায় এবারের নির্বাচনে ভোটাররা তাকেই কাউন্সিলর হিসেবে বেছে নিবেন এমনটাই মনে করা হচ্ছে। গত উপ-নির্বাচনে প্রথম বারের মত প্রার্থী হয়ে ২য় স্থান অধিকার করা আব্দুস সাত্তার মুক্তা এবারের ভোটে নির্বাচিত হওয়ার ব্যাপারে শতভাগ আশাবাদি। তিনি বলেন, গত ২৪ বছর এই ওয়ার্ডের কোন উন্নযন হয়নি। এ ওয়ার্ডের রাস্তা, ড্রেনেজ ব্যবস্থা, সকড় বাতি সবকিছুই নাজুক অবস্থায় রয়েছে। সুপেয় পানিরও রয়েছে চরম সংকট। তিনি নির্বাচিত হলে এসকল সমস্যার সমাধানের চেষ্টার পাশাপাশি মাদক, বাল্য বিয়ে প্রতিরোধে কাজ করে একটি মডেল ওয়ার্ড গঠন করতে চাই। তিনি মনে করেন বর্তমান কাউন্সিলর রিপন ও রিন্টুর সাথে তার ভোট যুদ্ধ হতে পারে।